VEGA præsenterer    
**The Besnard Lakes varsler shoegaze-torden i VEGA**   
*Den 22. april sørger The Bernard Lakes for, at du kan du ride på store, voluminøse guitarbølger i Lille VEGA.* 

Det canadiske ægtepar Jace Lasek og Olga Goreas har siden 2003 udsendt skarptskåren shoegaze-rock med bandet The Besnard Lakes. Der er gået næsten fem år siden, de udgav deres sidste album, *A Coliseum Complex Museum* fra 2016.    
   
Nu er bandet endelig tilbage med deres sjette studiealbum, *The Bernard Lakes Are The Last of the Great Thunderstorm Warnings*, der gennem 72 minutter bearbejder livets mørke og lyse sider. På albummet rejser lytteren gennem voluminøse, musikalske landskaber af guitarer, tunge klangflader og atmosfæriske vokaler.     
   
Bandet har med det nye album brudt med deres pladeselskab, som de har været udgivet på i femten år. Beslutningen tændte en musikalske glød, og det har, ifølge bandet resulteret i et af de mest kompromisløse og helstøbte album i deres diskografi til dato.    
   
Sekstetten markerede sig første gang internationalt, da de udgav det mesterlige *The Bernard Lakes Are The Dark Horse.* Deres særegne lyd, der sammenblander støjrock med psykedeliske elementer samt strygere og blæsere fik anmeldere verden over til at kaste store roser efter de musikalske himmelstormere fra Montreal.

   
**Fakta om koncerten**   
The Bernard Lakes (CA)    
Fredag den 22. april 2021 kl. 21.00    
Lille VEGA, Enghavevej 40, 1674 København V     
Billetpris 165 + gebyr    
Billetsalget starter i dag via [vega.dk](http://vega.dk/) og Ticketmaster